Document ID: 31984R0280

*****
ΚΑΝΟΝΙΣΜΟΣ (ΕΟΚ) αριθ. 280/84 ΤΗΣ ΕΠΙΤΡΟΠΗΣ
της 1ης Φεβρουαρίου 1984
περί τροποποιήσεως των προθεσμιών σχετικά με την εκτέλεση των ενεργειών που αναφέρονται στους κανονισμούς (ΕΟΚ) αριθ. 592/83 και (ΕΟΚ) αριθ. 594/83 όσον αφορά τη διεύρυνση των αγορών στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1209/83 (2), και ιδίως το άρθρο 4,
Εκτιμώντας:
ότι το άρθρο 1 παράγραφος 3 και το άρθρο 5 παράγραφοι 2 και 3 του κανονισμού (ΕΟΚ) αριθ. 592/83 της Επιτροπής της 14ης Μαρτίου 1983 σχετικά με τη συνέχιση των ενεργειών που αναφέρονται στον κανονισμό (ΕΟΚ) αριθ. 507/82 όσον αφορά την προώθηση των πωλήσεων των γαλακτοκομικών προϊόντων κοινοτικής προελεύσεως εκτός της Κοινότητας (3), όπως τροποποιήθηκε από τον κανονισμό (ΕΟΚ) αριθ. 2863/83 (4), καθορίζουν τις προθεσμίες σχετικά με την εκτέλεση των εν λόγω ενεργειών, τη σύσταση του πίνακα των προτάσεων που λαμβάνονται υπόψη για μια χρηματοδότηση και τη σύσταση των συμβάσεων για τις ενέργειες που λαμβάνονται υπόψη· ότι, επειδή αυτές οι προθεσμίες δεν δύνανται τα τηρηθούν, πρέπει να παραταθούν·
ότι οι ίδιες δυσχέρειες παρουσιάζονται για την τήρηση των προθεσμιών που προβλέπονται στο άρθρο 1 παράγραφος 5 και στο άρθρο 5 παράγραφοι 2 και 3 του κανονισμού (ΕΟΚ) αριθ. 594/83 της Επιτροπής της 14ης Μαρτίου 1983 σχετικά με τη συνέχιση των ενεργειών που αναφέρονται στον κανονισμό (ΕΟΚ) αριθ. 273/82 που αφορούν την τεχνική βοήθεια που προορίζεται για την ανάπτυξη της χρήσεως και της καταναλώσεως των γαλακτοκομικών προϊόντων κοινοτικής καταγωγής εκτός της Κοινότητας (5), όπως τροποποιήθηκε από τον κανονισμό (ΕΟΚ) αριθ. 2863/83 (4)· ότι πρέπει να προβλεφθεί η ίδια παράταση γι' αυτόν τον κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 592/83 τροποποιείται ως εξής:
1. Η ημερομηνία «1η Νοεμβρίου 1985» που αναφέρεται στο άρθρο 1 παράγραφος 3 αντικαθίσταται από την ημερομηνία «1η Απριλίου 1986».
2. Η ημερομηνία «1η Νοεμβρίου 1983» που αναφέρεται στο άρθρο 5 παράγραφος 2 αντικαθίσταται από την ημερομηνία «1η Μαρτίου 1984».
3. Η ημερομηνία «1η Ιανουαρίου 1984» που αναφέρεται στο άρθρο 5 παράγραφος 3 αντικαθίσταται από την ημερομηνία «1η Απριλίου 1984».
Άρθρο 2
Ο κανονισμός (ΕΟΚ) αριθ. 594/83 τροποποιείται ως εξής:
1. Η ημερομηνία «1η Νοεμβρίου 1985» που αναφέρεται στο άρθρο 1 παράγραφος 5 αντικαθίσταται από την ημερομηνία «1η Απριλίου 1986».
2. Η ημερομηνία «1η Νοεμβρίου 1983» που αναφέρεται στο άρθρο 5 παράγραφος 2 αντικαθίσταται από την ημερομηνία «1η Μαρτίου 1984».
3. Η ημερομηνία «1η Ιανουαρίου 1984» που αναφέρεται στο άρθρο 5 παράγραφος 3 αντικαθίσταται από την ημερομηνία «1η Απριλίου 1984».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1984.

Labels: 3
17